laion/Wikipedia-Exotic huggingface dataset:
קונור בראדלי

קונור בראדלי (באנגלית: Conor Bradley; נולד ב-9 ביולי 2003 בצפון אירלנד) הוא כדורגלן צפון אירי המשחק בעמדת המגן הימני בקבוצת ליברפול מהפרמייר ליג ובנבחרת צפון אירלנד. בראדלי גדל במחלקו תהנוער של סט. פטריקס FV, דאנגנון סוויפטס וליברפול. ב-21 בספטמבר 2021 ערך את הופעת הבכורה שלו בקבוצה הבוגרת של ליברפול, בניצחון 3-0 על נוריץ' סיטי במסגרת הסיבוב השלישי של גביע ה-FA לעונת 2021/2022. ב-7 בדצמבר 2021 ערך את הופעת הבכורה שלו בליגת האלופות, בניצחון 2-1 על מילאן במסגרת שלב הבתים לעונת 2021/2022. ב-21 ביוני 2022 הושאל בראדלי למשך עונה אחת לבולטון וונדררס מהפוטבול ליג הראשונה. הוא ערך 43 הופעות ליגה במהלך תקופת ההשאלה, בהן הבקיע חמישה שערים. בתום עונת 2022/2023 חזר בראדלי לליברפול. ב-31 בינואר 2024 הוכתר על ידי "סקיי ספורט" כ"סמל של ליברפול החדשה" לאחר שבמשחק מול בניצחון 1:4 על צ'לסי הבקיע שער אחד ובישל פעמיים בניצחון. ב-30 במאי 2021 ערך בראדלי את הופעת הבכורה שלו בנבחרת צפון אירלנד, בניצחון 3-0 על נבחרת מלטה במשחק ידידות. קונור בראדלי, ברשת החברתית אינסטגרם קונור בראדלי, באתר Transfermarkt קונור בראדלי, באתר Soccerway קונור בראדלי, באתר BDFutbol קונור בראדלי, באתר WorldFootball.net קונור בראדלי, באתר National Football Teams קונור בראדלי, באתר FootballDatabase.eu Wanderers Complete Conor Coup באתר הרשמי של בולטון וונדררס, 21 ביוני 2022 (באנגלית) N12 - "כוכב נולד באנפילד": טירוף קונור בראדלי, באתר N12, ‏2024-02-01
אלן פוינדקסטר

אלן פוינדקסטר (באנגלית: Alan G. Poindexter;‏ 5 בנובמבר 1961 – 1 ביולי 2012) היה טייס קרב ואסטרונאוט בתוכנית מעבורות החלל של נאס"א. אלן פוינדקסטר נולד בפסדינה שבקליפורניה. אביו היה ג'ון פוינדקסטר, יועץ לביטחון לאומי בממשל רונלד רייגן. בשנת 1979 אלן פוינדקסטר סיים בית ספר ובשנת 1983 סיים לימודי תעודה. בהמשך הוא למד במכון הטכנולוגי של ג'ורג'יה אותו סיים עם תואר ראשון בהנדסת אווירונאוטיקה בשנת 1986. לאחר סיום הלימודים פוינדקסטר התגייס לצי ארצות הברית וסיים קורס טיס. הוא התחיל לשרת כטייס "F-14 טומקט" והשתתף במשימות מבצעיות במפרץ הפרסי. בשנת 1993 הוא התחיל ללמוד תואר שני בבית הספר של הצי ללימודים מתקדמים וסיים לימודים בשנת 1995. לאחר הלימודים הוא קיבל הסמכה של טייס ניסוי. פוינדקסטר ביצע כ-4,000 שעות טיסה ב-30 מטוסים וביצע כ-450 נחיתות על נושאת מטוסים. בשנת 1998 פוינדקסטר נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע. פוינדקסטר היה אמור לטוס לחלל במסגרת משימה STS-120 אך היא נדחתה בעקבות אסון קולומביה. ביולי 2006 הוא טס לחלל כטייס במשימה STS-122 במעבורת החלל אטלנטיס (סטפן פריק היה מפקד צוות). המטרה העיקרית הייתה להביא לתחנת החלל הבין-לאומית מודול קולומבוס. באפריל 2010 פוינקסטר היה מפקד צוות של משימת STS-131 של מעבורת החלל דיסקברי. ציוד מעבדה בעזרת המודול הלוגיסטי הרב תכליתי "לאונרדו". בנוסף, היא הביאה מבנה נשיאה רב תכליתי קל משקל לנשיאת ניסויים. משימה זו הביאה גם ציוד שישמש לתצפית על כדור הארץ מחלונות התחנה, כדי לעקוב אחר שינויי אקלים ונזקי מזג אוויר לגידולים חקלאיים. הסמליל של מערכת זו, המכונה WORF, מכיל את שמו של וורף, דמות מתוך מסע בין כוכבים, בשפת קלינגון. מתקן נוסף, המכונה MARES, מתוכנן לעקוב אחר השינויים בגופם של האסטרונאוטים כתוצאה מתנאי חוסר המשקל בחלל. בדצמבר 2010 פוינקסטר פרש מנאס"א. לאחר הפרישה פוינדקסטר מונה לתפקיד ניהולי בבית הספר של הצי ללימודים מתקדמים. ביולי 2012 היה מעורב בתאונת אופנוע ים ונפטר בבית חולים. מדיה וקבצים בנושא אלן פוינדקסטר בוויקישיתוף ביוגרפיה ביוגרפיה באתר נסא"א Topic: STS-131/ISS 23: WORF (Klingon) patch, באתר collectSPACE,‏ 1 באפריל 2010
משלחת מס' 23 לתחנת החלל הבין-לאומית

משלחת מס' 23 (באנגלית: Expedition 23) הייתה משלחת לתחנת החלל הבין-לאומית שפעלה מ-18 במרץ 2010 ועד ל-2 ביוני 2010. מפקד המשלחת היה אולג קוטוב מרוסיה. פעילות המשלחת נמשכה 75 ימים. פעילות המשלחת החלה ב-18 במרץ 2010 עם עזיבת חללית סויוז TMA-16 בה היה מפקד המשלחת מס' 22 ג'פרי ויליאמס וחלק מצוותו. בשלב ראשון המשלחת כללה אולג קוטוב, סואיטי נוגוטי ותימוטי קרימר שהיו חלק של משלחת מס' 22. במשך כל פעילות המשלחת לתחנת החלל הייתה מחוברת חללית מטען פרוגרס M-04M שהגיע בפברואר והתנתקה ביולי 2010. ב-23 במרץ בעזרת מדחפי חללית מטען "פרוגרס M-04M" בוצע עדכון גובה משלול של תחנת החלל. ב-4 באפריל לתחנת החלל הגיע חללית סויוז TMA-18 עם 3 חברי המשלחת החדשים. החללית התחברה למודול "פואיסק". ב-7 באפריל לתחנת החלל התחברה מעבורת החלל דיסקברי במסגרת משימה STS-131 בפיקוד של אלן פוינדקסטר. המעברות התחברה למודול "הרמוני". בנוסף לאספקה חדשה הובאו ציוד מעבדה בעזרת מודול לוגיסטי רב תכליתי "לאונרדו". בנוסף, היא הביאה מבנה נשיאה רב תכליתי קל משקל לביצוע ניסויים. במשימה זו הגיע גם ציוד שישמש לתצפית על כדור הארץ מחלונות התחנה, כדי לעקוב אחר שינויי אקלים ונזקי מזג אוויר לגידולים חקלאיים. המעבורת התנתקה מתחנת החלל ב-17 באפריל וחזרה לכדור הארץ. ב-22 באפריל חללית מטען "פרוגרס M-03M" שהגיע באוקטובר 2009 התנתקה מתחנת החלל. מספר ימים היא שהתה במסלול ובעזרת מכשירים שהותקנו על החללית בוצעו תצפיות. ב-27 באפריל החלה ירידה מהמסלול והיא נשפרה בכניסה לאטמוספירה. ב-22 באפריל בעזרת מדחפי חללית מטען "פרוגרס M-04M" בוצע עדכון גובה משלול של תחנת החלל. ב-1 במאי לתחנת החלל הגיע חללית מטען פרוגרס M-05M עם אספקה חדשה בהיקף של 2,585 ק"ג. היא התחברה למודול "פירס". החללית נותקה מתחנת החלל באוקטובר. ב-12 במאי סויוז TMA-17 נותקה מתחנת החלל וכעבור 15 דקות חוברה למודול "זבזדה". ב-16 במאי לתחנת החלל התחברה מעבורת החלל אטלנטיס במסגרת משימה STS-132 בפיקוד של קנת האם. המעברות התחברה למודול הרמוני. בנוסף לאספקה חדשה הובאו חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שיוצמד לחלקו התחתון של מודול "זאריה". למודול זה יוצמדו מבחוץ רדיאטור, תא חיבור לוויסות אוויר ליוצאים לחלל, וזרוע רובוטית נוספת, של סוכנות החלל האירופית, המתוכננת להעביר ניסויים ממנעל אוויר רוסי ולהניח אותם בצד החיצוני של התחנה. המעבורת התנתקה מתחנת החלל ב-23 במאי וחזרה לכדור הארץ. ב-26 במאי בעזרת מדחפי חללית מטען בוצע עדכון גובה מסלול של תחנת החלל. ב-2 ביוני קוטוב, נוגוטי וקרימר נכנסו לחללית סויוז TMA-17 וחזרו לכדור הארץ. אחריות על תחנת החלל עברה למשלחת מס' 24. חברי המשלחת ביצעו כ-130 ניסויים מדעים בתחומים שונים. אתר האינטרנט הרשמי של משלחת מס' 23 לתחנת החלל הבין-לאומית מדיה וקבצים בנושא משלחת מס' 23 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 23 בתחנת החלל הבין-לאומית תיאור פעילות של הצוות הרוסי בתחנת החלל פעילות חללית M-03M פעילות חללית M-04M פעילות חללית M-05M
ג'סי מרטין

ג'סי מ. מרטין (באנגלית: Jesse M. Martin;‏ 1 במרץ 1877 – 22 בינואר 1915) היה פוליטיקאי אמריקאי מארקנסו, איש המפלגה הדמוקרטית, שבחודש ינואר 1909 כיהן כמושל ארקנסו בפועל במשך שלושה ימים מתוקף תפקידו כנשיא הסנאט של ארקנסו. ג'סי מרטין נולד ליד העיירה לונדון שבארקנסו כחמישי מבין 11 ילדיהם של החוואי ג'ספר ג' מרטין ומרתה (לבית ג'ונסון) מרטין. הוא סייע לאביו בעבודות החווה,אך לאחר שהשלים את חוק לימודיו לימד בבית ספר. בגיל 22 הוא החל ללמוד בהנדריקס קולג' שבקונוויי, ולאחר מכן באוניברסיטת ארקנסו. לאחר סיום לימודיו הוא היה שימש כפקיד של מחוז פופ במשך ארבע שנים. לאחר מכן הוא התקבל ללשכת עורכי הדין של ארקנסו והיה לשותף במשרד עורכי דין. ב-1902 נשא מרטין לאישה את מולי פרגוסון. לשניים נולד בן אחד. ב-1909 החל מרטין את הקריירה הפוליטית שלו כאשר נבחר לסנאט של ארקנסו. הוא נבחר לנשיא הסנאט. ב-1907 נבחר ג'ון סבסטיאן ליטל כמושל ארקנסו. חמישה שבועות לאחר השבעתו, הוא התפטר בשל התמוטטות עצבים שממנה סבל. לפי חוקת ארקנסו באותה תקופה, במקרה של התפנות משרת המושל, ירש אותו נשיא הסנאט המדינתי. לפיכך, מונה במקומו של ליטל כמושל בפועל נשיא הסנאט דאז ג'ון אייזק מור. עם סיום מושב הסנאט, נבחר כנשיאו במקומו של מור קסנופון אוברטון פינדול, שכיהן כמושל פועל עד ל-11 בינואר 1909, אז התפזר הסנאט בנשיאותו של פינדול, והסנאט החדש בחר במרטין כנשיא. במועד זה נותרו עדיין שלושה ימים עד להשבעתו של המושל הנבחר החדש ג'ורג' וושינגטון דונגי, ובהם כיהן מרטין כמושל בפועל. ג'סי מרטין נפטר ב-22 בינואר 1915. מדיה וקבצים בנושא ג'סי מרטין בוויקישיתוף ג'סי מרטין באתר ourcampaigns.com. (באנגלית) ג'ון סבסטיאן ליטל באנציקלופדיה של ארקנסו (באנגלית)
ניקולאי

האם התכוונתם ל... ניקולאי הראשון, קיסר רוסיה ניקולאי השני, קיסר רוסיה ניקולאי, נסיך דנמרק אוטו ניקולאי – מנצח ומלחין גרמני מיה ניקולאי – זמרת הולנדית שף ניקולאי – שף ישראלי רובע ניקולאי – רובע בברלין ניקולה אישים ששמם הפרטי הוא ניקולאי
היצרות עורק הריאה

היצרות עורק הריאה (באנגלית: Stenosis of the pulmonary artery) הוא מצב שבו עורק הריאה נתון לכיווץ חריג (או להיצרות). היצרות עורק הריאה ההיקפי עשויה להתרחש כאירוע בודד או בקשר עם: תסמונת תסמונת אלאג'יל Berardinelli-Seip lipodystrophy congenital type 1 תסמונת קוסטלו (אנ') תסמונת קאוטל (אנ') תסמונת נאסודיגיטואקוסטית (אנ') (בשם אחר תסמונת קיפרט) תסמונת נונאן תסמונת ויליאמס כולם פגמים גנטיים נדירים. אין לבלבל את הערך את היצרות עורק הריאה עם היצרות מסתם הריאה, שנמצאת בלב, אבל יכולות להיות השפעות המודינמיות דומות. גם היצרות עורק הריאה וגם היצרות מסתם הריאה הם גורמים להיצרות ריאתית. במקרים מסוימים הדבר מטופל בניתוח. מדיה וקבצים בנושא היצרות עורק הריאה בוויקישיתוף "Pulmonary Artery Stenosis". נבדק ב-2009-01-18. Saidi AS, Kovalchin JP, Fisher DJ, Ferry GD, Grifka RG (1998). "Balloon pulmonary valvuloplasty and stent implantation. For peripheral pulmonary artery stenosis in Alagille syndrome". Tex Heart Inst J. 25 (1): 79–82. PMC 325508. PMID 9566070. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מיקה אמונסן

מיקה אמונסן (באנגלית: Mika Amonsen) הוא מוזיקאי ושחקן קנדי. מיקה אמונסן גדל בעיירה קטנה מחוץ לטורונטו. הוריו תומכים מאוד באמנויות ועודדו אותו לעסוק במוזיקה בגיל צעיר. אמו רקדנית ואביו, חובב רוקנרול. בגיל שלוש עשרה החל לנגן בגיטרה חשמלית וניגן בלהקת רוק מקומית. הלהקה שלו המשיכה להקליט אלבום של עשר רצועות, לנגן באולמות מקומיים גדולים וחיממה הופעות למוזיקאים קנדיים ידועי שם בהם קים מיטשל. לאחר שסיים את התיכון החל ללמוד באוניברסיטה. בזמן לימודיו החל להקדיש יותר זמן לאהבתו לקולנוע. לאחר שסיים את השנה הראשונה שלו בחינוך העל-תיכוני הוא החל להשתתף בשיעורי משחק בטורונטו. זמן קצר לאחר שחתם בסוכנות לוהק שני התפקידים הראשונים בטלוויזיה, תפקיד אורח בסדרת הטלוויזיה השורד המיועד ותפקיד בפרק בסדרה, Suits שהפרק בו הוא מופיע שודר שנה לאחר מכן. באותה שנה שיחק בסרט "Porcupine Lake" ובסרט הטלוויזיה "Christmas Encore". בשנת 2019 שיחק בפרק בסדרת הטלוויזיה "ויין" והתארח בפרק בסדרת האימה "סלאשר". באותה שנה שיחק בפרק בסדרת הטלוויזיה המכשפה הטובה, ובתפקיד חוזר בסדרת הטלוויזיה "הדסון ורקס". בשנת 2021 שיחק בתפקיד חוזר בסדרת הטלוויזיה הרפובליקה של שרה. באותה שנה שיחק בסרט הטלוויזיה "The Danger Next Door". באותה שנה שיחק בסדרת המתח, "Murdoch Mysteries". באותה שנה שיחק בתפקיד חוזר בסדרת הטלוויזיה "Ezra". בשנת 2022 לוהק לתפקיד בסרט האימה חג ההודיה, שביים איליי רות'. בנובמבר 2023 לוהק אמונסן לתפקיד ראשי בסרט "Fresh Meat". מיקה אמונסן, ברשת החברתית אינסטגרם מיקה אמונסן, במסד הנתונים הקולנועיים IMDb (באנגלית) Mika Amonsen | Actor, IMDb (באנגלית אמריקאית) Georgia Makitalo, Lifetime's 'Danger Next Door' Is Classic LMN Thriller, TV Shows Ace, ‏2022-03-28 (באנגלית אמריקאית) Solving Cases by the Book. CTV Original Series THE SPENCER SISTERS Premieres Feb. 10 on CTV - Bell Media, Bell Media, ‏13 בינואר 2023 Ruslan Burak, Thanksgiving Movie: Release Date, Cast, and Plot Revealed – Eli Roth’s Highly Anticipated Adaptation of the Grindhouse Trailer, HaberTusba, ‏12 בספטמבר 2023 Jeremy Kay2023-11-02T17:51:00+00:00, Raven Banner boards AFM sales rights to ‘Fresh Meat’ (exclusive), Screen (באנגלית)
I Got You (I Feel Good)

"I Got You (I Feel Good)" הוא סינגל של הזמר האמריקאי ג'יימס בראון והלהקה האמריקאית The Famous Flames (אנ'). השיר מופיע באלבום האולפן התשיעי שלו, Out of Sight. השיר יצא באוקטובר 1965 בהוצאת חברת התקליטים קינג רקורדס. השיר נכתב והופק על ידי ג'יימס בראון. הקלטות לייב של השיר מופיעה באלבום ההופעה הרביעי שלו, Live at the Garden, באלבום ההופעה החמישי שלו, Live at the Apollo, Volume II, באלבום ההופעה ה-12 שלו, Soul Session Live, ובאלבום ההופעה ה-14 שלו, Live at the Apollo 1995. ב-1975, ג'יימס בראון הקליט מחדש את השיר עבור אלבום האולפן ה-40 שלו, Sex Machine Today. גרסה מחודשת זו הופיעה בפסקול של הסרט גברים לבנים אינם יכולים, וכן בפסקול של משחקי הווידאו Rock Band 3 (אנ') ו-Don King Presents: Prizefighter (אנ'). ב-1992, המפיק והרמיקסר הבריטי טינמן (אנ') הוציא גרסת רמיקס לשיר תחת הכותרת "James Brown v. Dakeyne – I Got You (I Feel Good) (The Remixes)" בהוצאת חברת התקליטים FBI רקורדס. רמיקס זה הגיע בשיאו למקום ה-72 במצעד הסינגלים הבריטי. ב-2013, השיר נכנס להיכל התהילה של הגראמי. מידע על היצירה "I Got You" באתר מיוזיק בריינז מידע על הסינגל "I Got You" באתר מיוזיק בריינז מידע על היצירה "I Got You" באתר Discogs מילות השיר "I Got You" באתר Genius GRAMMY Hall Of Fame | Hall of Fame Artists | GRAMMY.com, www.grammy.com (ארכיון) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "I Got You (I Feel Good)".
אוסטין דייוויס

אוסטין דייוויס (באנגלית: Austin Davis; נולד ב-4 באוקטובר 1989) הוא פוליטיקאי אמריקאי המכהן כסגן המושל ה-53 של קהיליית פנסילבניה מאז ינואר 2023. קודם לכן ייצג את מחוז הבחירה ה-35 בבית הנבחרים של פנסילבניה בין השנים 2018–2023. דייוויס הוא האפרו-אמריקאי הראשון בתפקיד סגן המושל בפנסילבניה והאדם הצעיר ביותר שנבחר לתפקיד. דייוויס נולד בעיר מקיספורט (McKeesport) שבפנסילבניה. בזמן לימודיו התיכוניים ייסד דייוויס ועמד בראש מועצת הנוער המייעצת לראש עיריית מקיספורט ג'יימס ברוסטר. בתום לימודיו בתיכון האזורי של העיר החל את לימודיו באוניברסיטת פיטסבורג בגרינסבורג, שם השלים לימודי תואר ראשון במדע המדינה בשנת 2012. בעת לימודיו הגבוהים התקבל אוסטין לעבודה כמתמחה לענייני חקיקה בבית הנבחרים של פנסילבניה. בגיל 21, העיתון "Tribune Review" הגדיר אותו כ"לוחם בפוליטיקה של עזרה לזולת". בעבר שירת דייוויס כעוזר בכיר לנציב מחוז אלגני ריץ' פיצג'רלד. בנובמבר 2014 נהפך דייוויס לחבר הצעיר ביותר ולסגן יושב ראש המפלגה הדמוקרטית במחוז אלגני. בבחירות מיוחדות שהתקיימו בינואר 2018, התמודד דייוויס על ייצוג מחוז הבחירה ה-35 בבית הנבחרים המדינתי של פנסילבניה. ביום הבחירות גרף למעלה מ-73% מהקולות וגבר על פאון ווקר-מונטגומרי, מועמד המפלגה הרפובליקנית. עם היבחרו נהיה לנציג האפרו-אמריקאי הראשון של המחוז בבית המחוקקים של פנסילבניה. במהלך כהונתו היה חבר בוועדות ההקצבות, שירותי הצרכן, הביטוח והתחבורה. ב-14 בדצמבר 2021 דווח כי דייוויס עתיד להתמודד על תפקיד סגן מושל פנסילבניה בבחירות 2022, לאחר שנבחר על ידי המועמד המשוער של המפלגה הדמוקרטית לתפקיד מושל פנסילבניה, ג'וש שפירו, כעמיתו למרוץ. החוק בפנסילבניה מחייב את המועמד לתפקיד סגן המושל להתמודד בבחירות מקדימות ללא תלות במועמד למושל. ב-8 בנובמבר 2022 ניצחו שפירו ודייוויס את מועמדי המפלגה הרפובליקנית דאג מאסטריאנו וקארי דלרוסו בבחירות הכלליות. דייוויס הפך לאפרו-אמריקאי הראשון שנבחר לסגן המושל ולבן דור ה-Y הראשון שנבחר לתפקיד מדינתי בפנסילבניה. לאחר שהושבע לתפקידו בגיל 33, דייוויס הוא סגן המושל הצעיר ביותר בהיסטוריה של פנסילבניה. מדיה וקבצים בנושא אוסטין דייוויס בוויקישיתוף אתר האינטרנט הרשמי של סגן מושל פנסילבניה (באנגלית) Alumnus of Distinction Award, באתר אוניברסיטת פיטסבורג (באנגלית) מייקל דיוויטוריו, BLACK HISTORY MONTH: At 21, Davis is a veteran at the politics of helping others, באתר TribLIVE.com‏, 7 בפברואר 2011 (באנגלית) מליסה דניאלס, Davis becomes 1st African-American to be named vice chair of Allegheny County Democratic Committee, באתר TribLIVE.com‏, 26 בנובמבר 2014 (באנגלית) Democrat Davis wins Pa. House's 35th District to fill Gergely's seat, באתר Pittsburgh Post-Gazette‏, 23 בינואר 2018 (באנגלית) סטיבן קרוסו, W.Pa. Rep. Austin Davis to enter Pa. Lt. Gov race with Dem Josh Shapiro’s backing, באתר States Newsroom‏, 14 בדצבמר 2021 (באנגלית) אלן סמית', Democrat Josh Shapiro defeats Republican Doug Mastriano in Pennsylvania governor's race, באתר NBC News‏, 9 בנובמבר 2022 (באנגלית)
Uprising

"Uprising" הוא סינגל של להקת הרוק הבריטית, מיוז. השיר יצא ב-4 באוגוסט 2009 בהוצאת חברות התקליטים וורנר רקורדס והליום 3. השיר מופיע כסינגל המוביל באלבום האולפן החמישי של הלהקה, The Resistance. השיר נכתב על ידי מת'יו בלאמי, והופק על ידי מיוז. נכון לאוקטובר 2023, השיר הושמע למעלה מ-265 מיליון פעמים ביוטיוב, ולמעלה מ-555 מיליון פעמים בספוטיפיי. השיר זכה בפרסי הווידאו קליפים של MTV בקטגוריית האפקטים המיוחדים הטובים ביותר, והיה מועמד בפרסי הווידאו קליפים של MTV בקטגוריית הווידאו קליפ של שיר רוק הטוב ביותר. מידע על הסינגל "Uprising" באתר מיוזיק בריינז מידע על היצירה "Uprising" באתר Discogs מילות השיר "Uprising" באתר Genius סרטון השיר "Uprising" באתר יוטיוב "Uprising" (Back sleeve). Muse. Warner Music Group. 2009. WEA458.{{cite AV media notes}}: תחזוקה - ציטוט: others in cite AV media (notes) (link) Muse - Uprising [Official Video], ארכיון מ-2018-06-16, נבדק ב-2023-10-06 Uprising, 2009-11-16, ארכיון מ-2021-12-09, נבדק ב-2023-10-06 Paul Grein (3 באפריל 2013). "Week Ending March 31, 2013. Songs: "Thrift Shop" Sets First Quarter Record". Yahoo Music (Chart Watch). ארכיון מ-2013-04-09. נבדק ב-10 באפריל 2013. {{cite news}}: (עזרה)
כריס פיריך

כריס פִירִיך (בגרמנית: Chris Führich; נולד ב-9 בינואר 1998 בקסטרופ-ראוקסל שבגרמניה) הוא כדורגלן גרמני המשחק בעמדות קשר הכנף והקיצוני בקבוצת שטוטגרט מהבונדסליגה ובנבחרת גרמניה. פיריך גדל במחלקות הנוער של SG זודרווייך, שאלקה 04, בורוסיה דורטמונד, בוכום ורוט-וייס אוברהאוזן. בחודש יולי 2017 חתם בפ.צ. קלן מהבונדסליגה. ב-13 בדצמבר ערך את הופעת הבכורה שלו במועדון, בהפסד 1-0 לבאיירן מינכן במסגרת המחזור ה-16 בליגה לעונת 2017/2018. בסך הכל ערך שתי הופעות ליגה במדי המועדון. בחודש יולי 2019 חתם בבורוסיה דורטמונד מהבונדסליגה, והחל לשחק בקבוצת המילואים של המועדון. ב-12 באוגוסט 2020 הושאל פיריך לפאדרבורן 07 מהבונדסליגה השנייה למשך עונת 2020/2021, ובסך הכל ערך 34 הופעות ליגה במהלך תקופת ההשאלה, בהן הבקיע 13 שערים. ב-19 ביולי 2021 חתם על חוזה לארבע שנים בשטוטגרט מהבונדסליגה. בשתי העונות הראשונות שלו במועדון ערך 58 הופעות ליגה והבקיע שמונה שערים. באוקטובר 2023 ערך פיריך את הופעת הבכורה שלו במדי נבחרת גרמניה בכדורגל, בניצחון 3-1 על ארצות הברית במשחק ידידות. מדיה וקבצים בנושא כריס פיריך בוויקישיתוף כריס פיריך, באתר Transfermarkt כריס פיריך, באתר Soccerway כריס פיריך, באתר BDFutbol כריס פיריך, באתר WorldFootball.net כריס פיריך, באתר National Football Teams כריס פיריך, באתר FootballDatabase.eu כריס פיריך, באתר ESPN VfB sign Chris Führich באתר הרשמי של שטוטגרט, 19 ביולי 2021 (באנגלית)
ויליאם ארל בראון

ויליאם ארל בראון (באנגלית: William Earl Brown; נולד ב-7 בספטמבר 1963) הוא שחקן, תסריטאי, מפיק, מוזיקאי ופזמונאי אמריקאי. הוא ידוע בעיקר בזכות תפקידיו כקני בראון, בסרט "צעקה" (1996), וורן בסרט "משתגעים על מרי" (1998), דן דוריטי בסדרה של HBO, "דדווד" (2004–2006), והקול של ביל במשחק הווידאו "האחרון מבינינו" (2013). הוא הופיע בסרטים כמו "מלכודת אש", "המאסטר", "להיות ג'ון מלקוביץ'", "מפגשים", "ונילה סקיי", "הפרש הבודד" ו"מחוזות הלילה" (שגם כתב והפיק), כמו כן גם בסדרות "סיינפלד", "NYPD Blue", "CSI", "CSI: מיאמי", "תיקים באפלה", "עמוק באדמה", "פריצ'ר", "בייטס מוטל", "בלש אמיתי", "אימה אמריקאית", "שיקגו FIRE", "בניחוש חוקר" ו"המנדלוריאן". בראון נולד בגולדן פונד, קנטקי. הוא קיבל תואר ראשון מאוניברסיטת מורי סטייט לפני שעבר לשיקגו, שם קיבל תואר MFA מבית הספר לתיאטרון של אוניברסיטת דפול ב-1989. לאחר הופעתו המתפרצת בבימוי ההסברה של חברת תיאטרון סטפנוולף של "מראה מעל הגשר" של ארתור מילר, החל בראון לעבוד בטלוויזיה ובקולנוע. בראון הופיע בסרטים "מלכודת אש", "The Babe", "כוח מוגזם" ו"טירון השנה". ב-1993 הוא עבר ללוס אנג'לס ולוהק לסרט "הסיוט החדש של וס קרייבן". היה לו גם תפקיד קטן בסרט "ערפד בברוקלין" של קרייבן, וגדול יותר כקני בראון, צלם חדשות שעבד עבור גייל ב"צעקה" של קרייבן. הוא גילם את וורן בסרט הקומדיה "משתגעים על מרי" משנת 1998 ומאוחר יותר לקח תפקידים ב"להיות ג'ון מלקוביץ'", "ונילה סקיי", "סטריפטיז באיגואנה הכחולה", "האלאמו" ו"הלבן הגדול". בשנת 2009, בראון כתב, הפיק והופיע בסרט "מחוזות הלילה". הקרדיטים שלו לסרט משנות ה-2010 כוללים את "המאסטר", "מפגשים", "הפרש הבודד", "הרודפים", "שומר האח" ו"הולכת רחוק". בטלוויזיה, הוא ידוע בעיקר בזכות גילום דן דוריטי בסדרה של HBO, "דדווד" (2004–2006). הוא כיכב גם ב"בייטס מוטל", "התיקון", "לאק", "אימה אמריקאית", "צדק פרטי", "עמוק באדמה", "NYPD Blue", "תיקים באפלה", "המנטליסט", "CSI", "אלן", "סיינפלד", "בלש אמיתי" ואחרים. הוא גם גילם את הזמר מיט לוף בסרט הטלוויזיה של VH1 "מיט לוף: לגיהנום ובחזרה". בשנת 2013, הוא דיבב את ביל במשחק הווידאו שזכה לשבחי הביקורות "האחרון מבינינו". בשנת 2023 גילם את פרד הגדול בסדרת המדע הבדיוני הקומית "שלום, מחר!" (אנ') מבית אפל TV פלוס. בראון גם כותב ומופיע עם להקת מוזיקת הקאנטרי Sacred Cowboys. ב-1989, בראון התחתן עם קארי פשאל, איתה הוא חי כיום בלוס אנג'לס עם בתם אנה. מדיה וקבצים בנושא ויליאם ארל בראון בוויקישיתוף ויליאם ארל בראון, במסד הנתונים הקולנועיים IMDb (באנגלית) ויליאם ארל בראון, באתר "אידיבי", מאגר הידע העברי לקולנוע ישראלי ועולמי ויליאם ארל בראון, באתר AllMovie (באנגלית) ויליאם ארל בראון, במסד הנתונים הקולנועיים KinoPoisk (ברוסית) ויליאם ארל בראון, באתר MusicBrainz (באנגלית) ויליאם ארל בראון, באתר Discogs (באנגלית) "Department of Theatre". Murray State University. אורכב מ-המקור ב-4 באוקטובר 2013. נבדק ב-25 בדצמבר 2013. {{cite web}}: (עזרה) "From DePaul to "Deadwood": The Scene Stealing Characters of W. Earl Brown". DePaul Advancement News. 30 במאי 2013. נבדק ב-25 בדצמבר 2013. {{cite web}}: (עזרה) Sean O'Neal (6 בינואר 2011). "W. Earl Brown". The A.V. Club. נבדק ב-25 בדצמבר 2013. {{cite web}}: (עזרה) Fitz-Gerald, Sean (6 ביוני 2015). "Here's a Description of the True Detective 2 Premiere". Vulture. נבדק ב-12 ביוני 2015. {{cite web}}: (עזרה)
דן ביטון

האם התכוונתם ל... דן ביטון (קצין) (יליד 1960) – אלוף במיל. בתפקידו האחרון שימש כראש אגף הטכנולוגיה והלוגיסטיקה דן ביטון (כדורגלן) (יליד 1995) – כדורגלן ישראלי המשחק בקבוצת הפועל באר שבע
היום הבינלאומי לביטול העבדות

היום הבינלאומי לביטול העבדות הוא מועד בינלאומי שנתי ב-2 בדצמבר, המאורגן מאז 1986 על ידי העצרת הכללית של האו"ם למען ביטולה של העבדות. ב-2 בדצמבר 1949 אישרה העצרת הכללית של האומות המאוחדות את האמנה לדיכוי הסחר בבני אדם וניצול הזנות של אחרים . מלבד זאת, בהחלטה 57/195 מיום 18 בדצמבר 2002, הכריזה העצרת על שנת 2004 כשנה הבינלאומית להנצחת המאבק בעבדות וביטולה. המוקד של היום לביטול העבדות הוא במיגור צורות עבדות עכשוויות, כמו סחר בבני אדם, ניצול מיני, הצורות הקשות ביותר של עבודת ילדים, נישואים בכפייה וגיוס בכפייה של ילדים לשימוש בסכסוך מזוין. עבדות מודרנית התנועה לביטול העבדות יום הזיכרון הבינלאומי לסחר בעבדים ולביטולו יום הזיכרון הבין-לאומי לקרבנות העבדות וסחר העבדים הטרנס אטלנטי "International Day for the Abolition of Slavery". www.timeanddate.com. Refugees, United Nations High Commissioner for. "Refworld - Convention for the Suppression of the Traffic in Persons and of the Exploitation of the Prostitution of Others". "General Assembly of the United Nations". www.un.org. האו"ם - יום בינלאומי לביטול העבדות אתר האינטרנט הרשמי של היום הבינלאומי לביטול העבדות (בספרדית) אתר האינטרנט הרשמי של היום הבינלאומי לביטול העבדות (באנגלית) אתר האינטרנט הרשמי של היום הבינלאומי לביטול העבדות (בערבית) האו"ם: היום הבינלאומי לביטול העבדות